Hella & houkutus: Juustokastike cheddarista
juusto ruoka soosit tex mex
Juustokastike cheddarista
Apukokki on suurensuuri juustokastikkeen ystävä. Ennen häntä olisin laittanut suuni pienelle irvistykselle juustokastikkeesta puhuttaessa, mutta nykyään tykkään siitä itsekin. Erityisesti texmexruoissa nachojen, tacojen ynnä muiden meksikoherkkujen kaverina.
Juustokastike on eri helppo tehdä itse ja se maistuu hurjan paljon paremmalta kuin valmiit purkkijuustodipit. Juustona kannattaa käyttää cheddaria - joko kovaa cheddarjuustoa tai sulatejuustoversiota. Kummallakin tulee ainakin meidän makuhermoihin uppoava lopputulos. Joku tosin saattaa väittää, ettei tuo cheddarsulatejuusto ole mistään kotoisin. Mielestäni tällaiseen dippikastikkeeseen se sopii kuitenkin oikein mainiosti!
Kuumenna maito kiehumispisteeseen ja nosta kattila hellalta. Sekoita joukkoon paloiteltu / raastettu cheddarjuusto, kunnes juusto on kokonaan sulanut. Mausta ripauksella mustapippuria.
Nanna 6. helmikuuta 2014 klo 9.52
Samaa mieltä. Cheddarjuustoviipaleet, halvinkin sortti sopii tähän erinomaisesti.
Mona 6. helmikuuta 2014 klo 10.35
Jep, hyvältä maistuu sulatettuna :)
Merituuli 6. helmikuuta 2014 klo 18.48
Olin juuri tulossa myös komppamaan. Olemme koittaneet sekä ikääntyneellä, herkulla cheddarilla että sillä oranssisella sulatejuustoviipaleisella. Jälkimmäinen toimii meistä paremmin tässä.
Mona 6. helmikuuta 2014 klo 21.24
Kiitos komppauksesta! :) Mustakin niistä perus sulatejuustoviipaleista tulee ihan tosi hyvä lopputulos. Lisäetuna se, että na ne sulavat kuumaan maitoon nopeasti ja helposti